Sednica Katedre za Teorijsku fiziku

Zapisnik:

Odsutni:

Predlog dnevnog reda:

1. Informacije
   1. Naredne sednice Katedre
   2. Izveštaji o održanoj nastavi
   3. Škola *High Energy and Particle Physics: Theory and Phenomenology –* *BS2018* i radionica *Field Theory and The Early Universe – BW2018*
   4. Analiza ankete studenata koji su završili studije po „bolonjskim studijskim programima“ i donošenje odgovarajućih odluka
2. Predlog angažovanja za OAS i MAS
3. Razmatranje predloga za izmenu predmeta „Astronomija“ na OAS Geografija
4. Razmatranje predloga mogućnosti za raspisivanje konkursa za izbor jednog saradnika u zvanje saradnika u nastavi na Departmanu
5. Molbe nastavnika i saradnika
   1. Nikola Filipović – molba za odsustvo
6. Razno

Predloženi dnevni red je jednoglasno usvojen.

1. Informacije
   1. Šef Katedre je obavestio da će naredna sednica biti održana 26. juna ili 2. jula. Ukoliko bude potrebe, još jedna sednica biće održana 9. jula, ali će predsedavati neko drugi, zbog odsustva šefa Katedre. Prva sednica nakon letnje pauze će biti održana 4. septembra;
   2. Šef Katedre je zamolio prisutne da izveštaje o održanoj nastavi predaju do naredne sednice Katedre;
   3. dr G. Đorđević: na školi učestvovalo 40 studenata iz 10 zemalja, kao i 7 predavača. Na radionici učestvovao 51 istraživač iz 20 oko zemalja. Zatvaranju škole na Fakultetu je prisustvovala i obratila se prisutnima u ime Fakulteta prof. dr Jelena Ignjatović. Otvaranju radionice je prisustvovao i u ime Fakulteta se obratio prisutnima prof. dr Ivan Mančev, dok se u ime Departmana obratio prof. dr Ljubiša Nešić u delu svečanog programa povodom 50 godina Evropskog društva fizičara (EPS) i 15 godina SEENET-MTP Mreže, se odvijao na Univerzitetu. Obavestio je da MPNTR još uvek nije prebacilo sredstva za sufinansiranje škole i radionice na račun Fakulteta;
   4. Šef Katedre ukratko obavestio o rezultatima ankete koju su popunili svršeni studenti „bolonjci“ (od ukupno 18 svršenih studenata, 12 je popunilo anketu). Iako ima dosta pozitivnih stavki, brojne su i zamerke i predlozi za poboljšanje. Zaključak kratke diskusije u kojoj su učestvovali dr I. Mančev, dr Lj. Nešić i dr G. Đorđević je da se rezultati za sad saopštavaju na nivou informacije, a da je ubuduće neophodno ozbiljnije se njima pozabaviti, kao i započeti rad na poboljšanju studijskih programa.
2. Predlog angažovanja za OAS i MAS

Predlog angažovanja (u prilogu) jednoglasno je usvojen.

1. Razmatranje predloga za izmenu predmeta „Astronomija“ na OAS Geografija

Dr M. Milošević ukratko izložio suštinu molbe (u prilogu) – uvođenje laboratorijskih vežbi, koje će biti rađene pomoću opreme kojom već raspolažemo. Ova aktivnost je u sklopu ERASMUS projekta pod nazivom NETCHEM, koji vodi dr Tatjana Anđelković.

Dr Lj. Nešić predložio da se vest o aktivnostima u okviru projekta objavi na sajtu Fakulteta.

Dr D. Gajić obavestio da je dobio saglasnost od dr Tatjane Anđelković za uvođenje predmeta pod nazivom „Astrofizička nukleosinteza“ kao izbornog predmeta na Departmanu za hemiju. Zamolio prisutne koji imaju kontakte na Departmanu za Hemiju da se angažuju u pregovorima oko uvođenja ovog predmeta.

Dr I. Mančev istakao da su hemičari na ovaj način već ažurirali 5-6 predmeta.

Dr I. Mančev i dr G. Đorđević istakli da će, u konačnom, biti neophodno da se uputi zvaničan zahtev po ovom pitanju.

Predlog za izmenu predmeta „Astronomija“ na OAS Geografija je jednoglasno usvojen.

1. Razmatranje predloga mogućnosti za raspisivanje konkursa za izbor jednog saradnika u zvanje saradnika u nastavi na Departmanu

Dr G. Đorđević izložio predlog da se Nikola Andrejić angažuje kao saradnik u nastavi. S obzirom na to da na Katedri za teorijsku fiziku (KTF) trenutno nema slobodnih radnih mesta, a radi se o izuzetnom studentu sa prosekom 10,00. Ideja je da KTF izađe pred Katedru za eksperimentalnu i primenjenu fiziku (KEPF) i Departman sa ovakvim predlogom.

Dr I. Mančev se nije složio sa ovim predlogom, smatrajući da ovo zavisi isključivo od KEPF. Sa Nikolom Andrejićem je vodio razgovore, u kojima je Nikola istakao da planira da se bavi teorijskom fizikom – ne treba stvarati dodatan disbalans među katedrama.

Dr D. Gajić i dr Lj. Nešić su se založili za angažovanje Nikole Andrejića, s obzirom na to da je izuzetan student, da kao student MAS još uvek nije profilisan, angažovanje je na 1+1 godinu isključivo na OAS, a doktorske studije planira da pohađa u inostranstvu – smatraju da ne postoje prepreke u njegovom angažovanju kao saradnika u nastavi.

Nakon diskusije u kojoj su učestvovali dr I. Mančev, dr D. Gajić, dr Lj. Nešić, dr D. R. Dimitrijević i dr G. Đorđević, jednoglasno je usvojen sledeći predlog dr D. R. Dimitrijevića: da se KEPF i Departmanu uputi predlog da se raspiše konkurs i angažuje jedan saradnik u zvanje saradnika u nastavi za narednu školsku godinu.

1. Molbe nastavnika i saradnika
   1. Nikola Filipović, molba za odsustvo radi učešća na konferenciji „ICOM 2018 – The 5th International Conference on the Physics of Optical Materials and Devices“, Igalo, Crna Gora, 27-31. avgust 2018. – usvojena (jednoglasno).
2. Razno: /

Zapisnik sastavio D. Delibašić

Zapisnik odobrio šef Katedre dr G. Đorđević